User:Sangwa Sandrine/sandbox

Background and education
Umubyeyi Aimee Leatitia yavutse tariki 01/01/1990, mu Ntara y’Iburasirazuba, Akarere ka Kirehe, Umurenge wa Kigina. Yize mu ishami ry’amashanyarazi mu mashuri yisumbuye muri Group Scolaire indangaburezi. Kwiga iri shami ntibyari byoroshye muri icyo gihe kuri we n’abandi bakobwa muri rusange bitewe n’imyumvire yari ihari mu gihugu ko imyuga n’ubumenyi-ngiro byagenewe abahungu n’abagabo gusa. Akirangiza amashuri yisumbuye, yahuye n’ikibazo cyo kubona akazi kuko uwo yagasabaga wese yamubwiraga ko nta mukobwa wo kurira inzu. Yahise yinjira mu bworozi bw’ingurube, biza kumufasha kwirihira kaminuza muri AISM College of Science and Technology muri Uganda naho yiga amashanyarazi. Akirangiza kaminuza, yahise ashyira amashanyarazi mu nzu y’iwabo, bituma abaturanyi babona ko ashoboye, batangira batyo kumusaba kubashyirira amashanyarazi mu nzu zabo ndetse no gusana ahari ikibazo.

Career
Umubyeyi Aimee Leatitia ubu yigisha amashanyarazi mu ishuri ry’imyuga n’ubumenyi-ngiro rya Kirehe TVET School. Mu mwaka wa 2016, yashyizeho ishyirahamwe ry’abakobwa bize imyuga n’ubumenyi-ngiro mu Karere ka Kirehe. Ubworozi bwe ntiyabuhagaritse kuko muri 2016 yatangije gahunda yitwa Gira Ingurube, kuri ubu imaze koroza abantu 67 bibumbiye mu matsinda y’abagore batishoboye hamwe n’abana b’abakobwa babyaye bakiri bato bo mu Karere ka Kirehe.

Awards
Mu Ukuboza 2017, Umubyeyi Aimee Leatitia yahawe igihembo na Jeannette  Kagame, Madamu wa Perezida wa Repubulika y’u Rwanda, agihabwa nk’indashyikirwa mu kwihangira imirimo no gufasha  umuryango nyarwanda ahereye aho atuye. Mu Ugushyingo 2017 yahawe igihembo muri YouthConnekt, nk’umwe muri ba rwiyemezamirimo 30 bahize abandi binyuze mu irushanwa. Muri Nzeri 2017 yahawe igihembo n’Akarere ka Kirehe nk’umukobwa w’indashyikirwa mu Karere kose ka Kirehe. Muri Gashyantare 2017, yahawe igihembo n’Umuryango DOT Rwanda (Digital Opportunity Trust) nka rwiyemezamirimo wahanze umushinga ufitiye benshi akamaro.